เทศบัญญัติเทศบาลนครรังสิตเทศบัญญัติเทศบาลนครรังสิตเรื่องการจัดการสิ่งปฏิกูลพ.ศ. ๒๕๕๖[๑] โดยที่เป็นการสมควรตราเทศบัญญัติเทศบาลนครรังสิต ว่าด้วยการจัดการสิ่งปฏิกูลอาศัยอำนาจตามความในมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา๖๕ แห่งพระราชบัญญัติการสาธารณสุข พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับ มาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับ มาตรา ๖๐ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลนครรังสิตโดยความเห็นชอบของสภาเทศบาลนครรังสิตและผู้ว่าราชการจังหวัดปทุมธานี จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลนครรังสิต เรื่อง การจัดการสิ่งปฏิกูล พ.ศ. ๒๕๕๖ข้อ ๒ เทศบัญญัตินี้ให้ใช้บังคับในเขตเทศบาลนครรังสิตตั้งแต่เมื่อได้ประกาศไว้โดยเปิดเผยณ สำนักงานเทศบาลนครรังสิตแล้วเจ็ดวันบรรดาเทศบัญญัติ กฎ ข้อบังคับ ระเบียบหรือคำสั่งอื่นใดในส่วนที่ได้ตราไว้แล้วก่อนเทศบัญญัตินี้ หรือซึ่งขัดแย้งกับเทศบัญญัตินี้ให้ใช้เทศบัญญัตินี้แทนข้อ ๓ ในเทศบัญญัตินี้สิ่งปฏิกูล หมายความว่าอุจจาระหรือปัสสาวะและหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้านเรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่น หมายความว่านายกเทศมนตรีนครรังสิตเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๔ ให้นายกเทศมนตรีนครรังสิตรักษาการให้เป็นไปตามเทศบัญญัตินี้และให้มีอำนาจออกข้อบังคับ ระเบียบ ประกาศ หรือคำสั่งเพื่อปฏิบัติการให้เป็นไปตามเทศบัญญัตินี้หมวด ๑บททั่วไป ส่วนที่ ๑บททั่วไปเกี่ยวกับการจัดการสิ่งปฏิกูล ข้อ ๕ ห้ามมิให้ผู้ใดทำการถ่าย เท ทิ้งหรือทำให้มีขึ้นซึ่งสิ่งปฏิกูลในที่หรือทางสาธารณะนอกจากในที่ที่เทศบาลนครรังสิตจัดไว้ให้ข้อ ๖ เจ้าของหรือผู้ครอบครองอาคารหรือสถานที่ใดๆต้องจัดให้มีที่รองรับสิ่งปฏิกูลอย่างเพียงพอที่รองรับสิ่งปฏิกูลตามวรรคหนึ่งต้องเป็นภาชนะปิดมิดชิดไม่รั่ว ไม่ซึมและป้องกันกลิ่นเหม็นออกมาข้างนอกตามแบบคำแนะนำของเจ้าพนักงานสาธารณสุขข้อ ๗ ห้ามมิให้ผู้ใดทำการขน ถ่าย เท หรือเคลื่อนย้ายสิ่งปฏิกูลในถังรองรับ รถขน เรือขน สถานที่เก็บหรือสถานที่พักสิ่งปฏิกูลของเทศบาลนครรังสิตเว้นแต่เป็นการกระทำตามหน้าที่ของพนักงานเทศบาลหรือเจ้าหน้าที่ของเทศบาลนครรังสิตข้อ ๘ ถ้าเจ้าพนักงานท้องถิ่นเห็นว่าอาคาร สถานที่หรือบริเวณใด ควรทำการเก็บขนไปทำการกำจัดให้ถูกต้องด้วยสุขลักษณะยิ่งขึ้นเจ้าพนักงานท้องถิ่นจะแจ้งเป็นหนังสือไปยังเจ้าของหรือผู้ครอบครองอาคารสถานที่หรือบริเวณนั้น ๆ ให้ทราบล่วงหน้าไม่น้อยกว่าเจ็ดวันหรือเมื่อได้ทำการปิดประกาศไว้ในที่เปิดเผยเป็นเวลาไม่น้อยกว่าเจ็ดวันนับตั้งแต่วันปิดประกาศแล้วเจ้าของหรือผู้ครอบครองอาคารสถานที่ หรือบริเวณใด ๆจะต้องให้เจ้าหน้าที่หรือผู้ที่ได้รับมอบหมายจากเจ้าพนักงานท้องถิ่นเก็บขนสิ่งปฏิกูลจากอาคารสถานที่ หรือบริเวณนั้นซึ่งตนเป็นเจ้าของหรือครอบครองอยู่ โดยเสียค่าธรรมเนียมเก็บขนตามอัตราที่ได้กำหนดไว้ตามข้อ๑๐ข้อ ๙ ห้ามมิให้ผู้ใดทำการกำจัดสิ่งปฏิกูลที่ทำให้เกิดมลภาวะที่เป็นพิษส่วนที่ ๒ค่าธรรมเนียมการเก็บขนสิ่งปฏิกูล ข้อ ๑๐ เจ้าของหรือผู้ครอบครองอาคารหรือสถานที่ซึ่งอยู่ในเขตพื้นที่การให้บริการเก็บขน หรือกำจัดสิ่งปฏิกูลของเทศบาลนครรังสิตหรือเขตพื้นที่ที่เทศบาลนครรังสิตมอบให้บุคคลอื่นดำเนินการแทนจะต้องเสียค่าธรรมเนียมการให้บริการแก่เทศบาลนครรังสิตตามอัตราที่กำหนดไว้ท้ายเทศบัญญัตินี้หมวด ๒การดำเนินกิจการรับทำการเก็บขน หรือกำจัดสิ่งปฏิกูล ส่วนที่ ๑หลักเกณฑ์วิธีการและเงื่อนไขการขอและการออกใบอนุญาตดำเนินกิจการรับทำการเก็บขน หรือกำจัดสิ่งปฏิกูล ข้อ ๑๑ ผู้ใดประสงค์จะเป็นผู้ดำเนินกิจการรับทำการเก็บขน หรือกำจัดสิ่งปฏิกูลโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการในเขตเทศบาลนครรังสิตจะต้องยื่นคำขอรับใบอนุญาตตามแบบ สม. ๑ ต่อเจ้าพนักงานท้องถิ่นพร้อมกับหลักฐานต่าง ๆ ดังต่อไปนี้(๑)สำเนาบัตรประจำตัวประชาชนหรือหนังสือรับรองนิติบุคคลในกรณีที่เป็นนิติบุคคล(๒) แผนการดำเนินกิจการซึ่งอย่างน้อยต้องประกอบด้วยวิธีดำเนินการเก็บขนหรือกำจัดสิ่งปฏิกูล เครื่องมือ อุปกรณ์ สถานที่และบุคลากรที่ใช้ในการดำเนินการเก็บขนหรือกำจัดสิ่งปฏิกูล(๓) หลักฐานเกี่ยวกับอุปกรณ์ที่ใช้ในการปฏิบัติงานตามข้อ ๑๒ เช่นภาพถ่ายอุปกรณ์เครื่องมือปฏิบัติงาน สำเนาคู่มือการจดทะเบียนรถ เป็นต้น(๔) สำเนาใบอนุญาตตามกฎหมายที่เกี่ยวข้อง(๕) อื่น ๆ ตามที่เจ้าพนักงานท้องถิ่นประกาศกำหนดข้อ ๑๒ ผู้ขอรับใบอนุญาตตามข้อ ๑๑จะต้องมีลักษณะตามเงื่อนไขดังต่อไปนี้ผู้ขอรับใบอนุญาตดำเนินกิจการรับทำการเก็บขนสิ่งปฏิกูลต้องมีลักษณะดังต่อไปนี้(๑) เป็นบุคคลธรรมดาหรือนิติบุคคลหากเป็นบุคคลธรรมดาต้องมีอายุไม่ต่ำกว่า ๒๐ ปีบริบูรณ์(๒) ไม่เป็นบุคคลไร้ความสามารถ ไม่เป็นผู้วิกลจริตหรือเป็นบุคคลล้มละลาย(๓) ต้องมีพาหนะและวัสดุอุปกรณ์ที่ใช้ในการเก็บขนที่ถูกสุขลักษณะตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขประกาศกำหนด(๔) ต้องมีอุปกรณ์ทำความสะอาดประจำรถ เช่น ถังตักน้ำ ไม้กวาดน้ำยาฆ่าเชื้อโรค เป็นต้น(๕)ต้องจัดให้มีการแสดงข้อความที่ตัวพาหนะขนถ่ายสิ่งปฏิกูลให้รู้ว่าเป็นพาหนะเก็บขนสิ่งปฏิกูลและต้องแสดงเลขทะเบียนใบอนุญาตประกอบกิจการ ชื่อหน่วยงานที่เป็นผู้ออกใบอนุญาตชื่อบริษัทหรือเจ้าของกิจการ ด้วยตัวอักษรไทยซึ่งมีขนาดเห็นได้ชัดเจนตามที่เทศบาลนครรังสิตประกาศกำหนด(๖) ต้องจัดให้มีเสื้อคลุม ถุงมือรองเท้าหนังยางหุ้มสูงถึงแข้งและผ้าปิดปากและจมูกสำหรับผู้ปฏิบัติงานที่เหมาะสมกับสถานที่ปฏิบัติงาน(๗) ต้องแสดงหลักฐานว่าจะนำสิ่งปฏิกูลไปกำจัด ณแหล่งกำจัดที่ถูกสุขลักษณะแห่งใดผู้ขอรับใบอนุญาตดำเนินกิจการรับทำการกำจัดสิ่งปฏิกูลจะต้องมีคุณลักษณะดังต่อไปนี้(๑) มีคุณลักษณะตามข้อ ๑๓ วรรคหนึ่ง (๑) และ (๒)(๒)มีระบบกำจัดสิ่งปฏิกูลที่ถูกสุขลักษณะและไม่ก่อให้เกิดมลพิษต่อสิ่งแวดล้อมหรือก่อให้เกิดเหตุรำคาญต่อประชาชนข้อ ๑๓ ผู้ได้รับอนุญาตต้องมารับใบอนุญาตภายในกำหนดสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุอันสมควร ให้ถือว่าสละสิทธิ์ส่วนที่ ๒เงื่อนไขที่ผู้ได้รับใบอนุญาตต้องปฏิบัติ ข้อ ๑๔ ในการดำเนินกิจการผู้ได้รับใบอนุญาตต้องปฏิบัติตามหลักเกณฑ์และเงื่อนไขดังต่อไปนี้ผู้ได้รับใบอนุญาตดำเนินกิจการรับทำการเก็บ ขนสิ่งปฏิกูล(๑) ขณะทำการดูดสิ่งปฏิกูลต้องควบคุมให้ผู้ปฏิบัติงานแต่งกายให้ถูกสุขลักษณะ สวมผ้าปิดปาก จมูก ถุงมือยางและรองเท้ายางหุ้มสูงถึงแข้ง และทำความสะอาดเสื้อคลุม ถุงมือยาง และรองเท้าหนังยางหลังจากเสร็จสิ้นการปฏิบัติงานประจำวัน(๒) ทำความสะอาดท่อหรือสายที่ใช้ดูดสิ่งปฏิกูลโดยหลังจากดูดสิ่งปฏิกูลเสร็จแล้วให้ทำการดูดน้ำสะอาดจากถังเพื่อล้างภายในท่อหรือสายที่ใช้ดูดสิ่งปฏิกูลและทำความสะอาดท่อหรือสายที่ใช้ดูดสิ่งปฏิกูลด้านนอกที่สัมผัสสิ่งปฏิกูลด้วยน้ำยาฆ่าเชื้อโรค(๓) ทำความสะอาดพาหนะเก็บขนสิ่งปฏิกูลอย่างน้อยวันละ ๑ ครั้งหลังจากที่ออกปฏิบัติงานเก็บขนสิ่งปฏิกูลแล้วสำหรับน้ำเสียที่เกิดจากการล้างต้องได้รับการบำบัดหรือกำจัดด้วยวิธีการที่ถูกสุขลักษณะก่อนปล่อยทิ้งสู่สาธารณะ(๔) กรณีที่มีสิ่งปฏิกูลหกเรี่ยราดให้ดำเนินการเก็บและทำความสะอาดด้วยน้ำยาฆ่าเชื้อโรค แล้วทำการล้างด้วยน้ำสะอาดในทันที(๕) มีการตรวจสุขภาพแก่ผู้ปฏิบัติงานเก็บขนสิ่งปฏิกูลอย่างน้อยปีละ ๑ครั้งผู้ได้รับใบอนุญาตดำเนินกิจการรับทำการกำจัดสิ่งปฏิกูล(๑) ต้องระบุวิธีการกำจัดสิ่งปฏิกูลสถานที่กำจัดสิ่งปฏิกูลต่อเจ้าพนักงานท้องถิ่น(๒) สถานที่กำจัดสิ่งปฏิกูลต้องไม่ขัดต่อกฎหมายที่เกี่ยวข้อง(๓)ต้องดำเนินการกำจัดสิ่งปฏิกูลอย่างถูกสุขลักษณะตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขประกาศกำหนดข้อ ๑๕ ผู้ได้รับใบอนุญาตให้เป็นผู้ดำเนินกิจการตามเทศบัญญัตินี้จะพึงเรียกเก็บค่าบริการจากผู้รับบริการได้ไม่เกินอัตราค่าบริการขั้นสูงตามที่กำหนดไว้ท้ายเทศบัญญัตินี้ข้อ ๑๖ ในการให้บริการตามใบอนุญาตผู้ได้รับใบอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการระยะเวลาในการให้บริการและความรับผิดชอบในกรณีผิดสัญญาโดยส่งสำเนาสัญญาภายในระยะเวลาที่เจ้าพนักงานท้องถิ่นประกาศกำหนดข้อ ๑๗ เมื่อผู้รับได้ใบอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งพนักงานท้องถิ่นล่วงหน้าก่อนเลิกการให้บริการอย่างน้อยสิบห้าวันในกรณีที่มีการเปลี่ยนแปลงรายละเอียดในสัญญาที่ทำขึ้นระหว่างผู้รับใบอนุญาตกับผู้รับบริการเช่น การเปลี่ยนอัตราค่าบริการผู้ได้รับใบอนุญาตต้องสำเนาสัญญาที่แก้ไขแล้วนั้นให้เจ้าพนักงานท้องถิ่นภายในกำหนดสามสิบวันก่อนวันที่ได้เริ่มการให้บริการตามสัญญาใหม่ข้อ ๑๘ เมื่อผู้ได้รับใบอนุญาตไม่ประสงค์จะประกอบกิจการต่อไปให้ยื่นคำขอเลิกการดำเนินกิจการต่อเจ้าพนักงานท้องถิ่นตามแบบสม. ๔หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบสม. ๔ส่วนที่ ๓หลักเกณฑ์วิธีการ และเงื่อนไขการต่ออายุใบอนุญาต การขอรับใบแทนใบอนุญาตดำเนินกิจการรับทำการเก็บขน หรือกำจัดสิ่งปฏิกูล ข้อ ๑๙ บรรดาใบอนุญาตที่ออกให้ตามเทศบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจของเทศบาลนครรังสิตเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตให้นำหลักเกณฑ์ในส่วนที่๒ ของหมวดนี้มาบังคับใช้โดยอนุโลมข้อ ๒๐ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดตามแบบที่กำหนดไว้ท้ายเทศบัญญัตินี้การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์วิธีการ และเงื่อนไข ดังต่อไปนี้(๑) ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อเจ้าพนักงานตำรวจแห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นด้วย(๒) ในกรณีใบอนุญาตถูกทำลาย หรือชำรุดในสาระสำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นด้วยข้อ ๒๑ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการ และเงื่อนไขดังนี้(๑) การออกใบแทนใบอนุญาตให้ประทับตราสีแดงคำว่า ใบแทน กำกับไว้ด้วย และให้มีวัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒) ให้ใช้ใบแทนใบอนุญาตได้เท่าเวลาที่เหลือของอายุใบอนุญาตเดิมนั้น(๓) บันทึกด้านหลังต้นขั้วใบอนุญาตเดิม ระบุสาเหตุการสูญเสียถูกทำลาย หรือชำรุดในสาระสำคัญของใบอนุญาตเดิม แล้วแต่กรณี และลง เล่มที่ เลขที่ปี ของใบแทนใบอนุญาตส่วนที่ ๔ค่าธรรมเนียมใบอนุญาตดำเนินกิจการรับทำการเก็บขน หรือกำจัดสิ่งปฏิกูล ข้อ ๒๒ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายเทศบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตให้ยื่นคำขอต่อถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปข้อ ๒๓ บรรดาค่าธรรมเนียมและค่าปรับตามเทศบัญญัตินี้ให้เป็นรายได้ของเทศบาลนครรังสิตหมวด ๓แบบพิมพ์และบทกำหนดโทษ ข้อ ๒๔ ให้ใช้แบบพิมพ์ต่าง ๆตามที่กำหนดไว้ท้ายเทศบัญญัตินี้ ดังต่อไปนี้(๑) คำขอรับใบอนุญาตประกอบกิจการรับทำการเก็บ ขนหรือกำจัดสิ่งปฏิกูลโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ สม. ๑(๒) ใบอนุญาตประกอบกิจการรับทำการเก็บ ขนหรือกำจัดสิ่งปฏิกูลโดยทำเป็นธุรกิจ หรือโดยรับประโยชน์ตอบแทนด้วยการคิดค่าบริการให้ใช้แบบสม. ๒(๓) คำขอต่ออายุใบอนุญาตประกอบกิจการรับทำการเก็บ ขนหรือกำจัดสิ่งปฏิกูลโดยทำเป็นธุรกิจ หรือโดยรับประโยชน์ตอบแทนด้วยการคิดค่าบริการให้ใช้แบบ สม. ๓(๔) คำขออนุญาตการต่าง ๆ ให้ใช้แบบ สม. ๔ข้อ ๒๕ ผู้ใดฝ่าฝืนหรือไม่ปฏิบัติตามเทศบัญญัตินี้ต้องระวางโทษตามมาตรา ๗๓ วรรคสอง แห่งพระราชบัญญัติการสาธารณสุข พ.ศ. ๒๕๓๕ผู้ใดฝ่าฝืนหรือไม่ปฏิบัติตามข้อ ๑๔ ข้อ ๑๕ ข้อ ๑๖ ข้อ ๑๗ และข้อ ๑๘ต้องระวางโทษตามมาตรา ๗๓ วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ผู้ใดฝ่าฝืนหรือไม่ปฏิบัติตามข้อ ๖ ข้อ ๗ ข้อ ๘ ข้อ ๙ และข้อ ๑๐ต้องระวางโทษตามมาตรา ๗๓/๑ แห่งพระราชบัญญัติการสาธารณสุข พ.ศ. ๒๕๓๕บทเฉพาะกาล ข้อ ๒๖ ในระหว่างที่เจ้าพนักงานท้องถิ่นยังไม่ออกประกาศตามข้อ๑๖ให้ผู้ได้รับใบอนุญาตสามารถประกอบกิจการรับทำการเก็บขนหรือกำจัดสิ่งปฏิกูลได้ทันทีภายหลังได้รับใบอนุญาตให้ประกอบกิจการแล้วแต่กรณีประกาศณ วันที่ ๒๐ พฤศจิกายน พ.ศ. ๒๕๕๖ธีรวุฒิกลิ่นกุสุมนายกเทศมนตรีนครรังสิต[เอกสารแนบท้าย]๑. คำขอรับใบอนุญาตประกอบกิจการรับทำการเก็บ ขน หรือกำจัดสิ่งปฏิกูล(แบบ สม. ๑ (สิ่งปฏิกูล))๒. ใบอนุญาตประกอบกิจการรับทำการเก็บ ขน หรือกำจัดสิ่งปฏิกูล (แบบสม. ๒ (สิ่งปฏิกูล))๓. คำขอต่ออายุใบอนุญาตประกอบกิจการรับทำการเก็บ ขนหรือกำจัดสิ่งปฏิกูล (แบบ สม. ๓ (สิ่งปฏิกูล))๔. คำขออนุญาตต่าง ๆ เกี่ยวกับการประกอบกิจการรับทำการเก็บ ขนหรือกำจัดสิ่งปฏิกูล (แบบ สม. ๔ (สิ่งปฏิกูล))๕. บัญชีอัตราค่าธรรมเนียมท้ายเทศบัญญัติเทศบาลนครรังสิต เรื่องการจัดการสิ่งปฏิกูล พ.ศ. ๒๕๕๖๖. บัญชีอัตราค่าบริการขั้นสูงท้ายเทศบัญญัติเทศบาลนครรังสิต เรื่องการจัดการสิ่งปฏิกูล พ.ศ. ๒๕๕๖ สำหรับการบริการรับทำการเก็บ ขนหรือกำจัดสิ่งปฏิกูล โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ(ดูข้อมูลจากภาพกฎหมาย)ปริยานุช/ผู้จัดทำ๒ พฤษภาคม ๒๕๕๗อุษมล/ผู้ตรวจ๑๕ พฤษภาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๔๕ ง/หน้า ๑๘๙/๑ พฤษภาคม ๒๕๕๗